ઉલ્લેખનીય છે કે ભારત આ વખત પાકિસ્તાની નાગરિકોને વીઝા આપવામાં પહેલા કરતા વધુ સાવચેતી રાખવા ઈચ્છે છે. પાકિસ્તાને દરેક મેચ માટે ત્યાં માત્ર ૨૫૦ ક્રિકેટ પ્રેમીઓને વિઝા આપવાનું નક્કી કર્યું છે. ભારતના આ ચુકાદાથી વિફરેલું પાકિસ્તાન તાત્કાલિક તેને રાજકીય રંગ આપવામાં વ્યસ્ત છે. તેણે ઈસ્લામાબાદ સ્થિત ભારતીય હાઈ કમાન્ડ જે.પી. સિંહને બોલાવીને ઔપચારિક રીતે પોતાનો વિરોધ વ્યક્ત કર્યો છે. નવી દિલ્હી સ્થિત પાકિસ્તાન ઉચ્ચ આયોગના એક અધિકારીએ જણાવ્યું કે ભારતે અમારા રાજદ્વારીઓને કોલકાતા જતા રોકી દીધા છે. આ રાજદ્વારીઓ પાકિસ્તાની ટીમનો ઉત્સાહ વધારવા માટે ઈડન ગાર્ડન જવા ઈચ્છતા હતા. યજમાન હોવા છતાં પણ ભારત પોતાની જવાબદારી નિભાવવામાં નિષ્ફળ રહ્યું તે દુર્ભાગ્યપૂર્ણ છે.